ఆంధ్ర ప్రదేశ్ లో ప్రముఖ కాంగ్రెస్ పార్టీ నాయకుడైన వై.ఎస్.రాజశేఖరరెడ్డి రాష్ట్ర ప్రజలకు వైఎస్సార్‌గా చిరపరిచితుడు. 1949లో <MASK>లో జన్మించిన వైఎస్సార్ తండ్రి వై.ఎస్.రాజారెడ్డి వలె అనతికాలంలోనే ప్రసిద్ధిచెందినాడు. 1978లో క్రియాశీల రాజకీయాలలో చేరిన వైఎస్సార్ మొత్తం 4 సార్లు రాష్ట్ర శాసనసభలో ఆడుగుపెట్టాడు. అన్నే సార్లు లోక్‌సభకు కూడా ఎన్నికైనాడు. పోటీచేసిన అన్ని ఎన్నికలలో గెలుపొందడం అతని ప్రత్యేకత. రెండు సార్లు ఆంధ్రప్రదేశ్ కాంగ్రెస్ కమిటీ అధ్యక్షుడిగాను, రాష్ట్ర ప్రభుత్వంలో మంత్రిపదవిని నిర్వహించాడు. గత శాసనసభ కాలంలో ప్రతిపక్షనేతగా కూడా వ్యవహరించి, తదుపరి ఎన్నికలలో విజయానికి అనేక చర్యలు చేపట్టినాడు. అందులో ముఖ్యమైనది పాదయాత్ర. అతని విశేషకృషి మూలంగా 2004 ఎన్నికలలో కాంగ్రెస్ పార్టీ ఘనవిజయం సాధించడంతో సహజంగానే ముఖ్యమంత్రి పీఠం కూడా అతనికే దక్కింది. సెప్టెంబర్ 2, 2009న చిత్తూరు జిల్లా పర్యటనకు వెళ్తూ హెలికాప్టర్ ప్రమాదంలో మరణించాడు.
పులివెందుల శాసనసభ నియోజకవర్గం
చక్రాయపేట అనంతపురం వేంపల్లె పులివెందుల